182 persuna iggradwaw minn 11-il kors differenti offruti mill-Istitut ta’ Formazzjoni Pastorali.  Dan l-istitut twaqqaf mill-Knisja f’Malta fl-2007 biex iwiegeb għas-sejha li ħarget mis-sinodu djoċesan li joffri formazzjoni lill-Insara għall-ħtiġijiet reali tas-socjeta’. Fis-seba’ ċerimonja ta’ gradwazzjoni ta’ dan l-istitut, id-direttur Fr. Mark Sultana qal li l-għan ta’ dawn il-korsijiet hu li toffri formazzjoni lil dawk il-persuni, gruppi u setturi li jħossu il-bżonn li jimpenjaw ruħhom b’mod attiv fil-fidi tagħhom. Qal ukoll li qed issir ħidma f’direzzjonijiet ġodda fosthom b’kors ġdid fl-Etika u fit-tmexxija tal-business, fl-Evanġelizzazzjoni u l-Media Soċjali u l-inizjattiva ta’ evanġelizazzjoni permezz ta riżorsi online. Ħabbar ukoll fil-ġimghat li ġejjin se jibdew aktar korsijiet fosthom fl-Evanġelizazzjoni, fil-Missioloġija, fit-Tagħlim Soċjali tal-Knisja u fuq l-Esperjenza t’Alla  fit-talb. Din iċ-ċerimonja bdiet b’Quddiesa ta’ ringrazzjamnt u tmexxiert mill-Arċisqof Monsinjur Pawlu Cremona.